11 વર્ષની અશ્વિનીની આંખમાંથી અત્યાર સુધીમાં લગભગ 60 જેટલી કીડીઓ નીકળી છે. દક્ષિણ કન્નડ જિલ્લાના વેનુર પાસે આવેલા એક ગામમાં રહેતી અશ્વિનીને આ સમસ્યાને કારણે આંખમાં ખૂબ જ દુખાવો અને બળતરા થઈ રહી છે. આંખમાંથી પાણી પણ વહે છે. દીકરીની સમસ્યાથી પરેશાન માતા-પિતા પહેલા અશ્વિનીને જ્યોતિષ પાસે લઈ ગયા. અશ્વિનીનો પરિવાર નાગદોષથી પીડિત હોવાથી તેની આંખમાંથી કીડીઓ નીકળતી હોવાનું તારણ જ્યોતિષે કાઢ્યું.